มีโอกาสได้ไปเที่ยงเมืองหลวงพระบาง สปป.ลาวในช่วงวันหยุดรัฐธรรมนูญที่ผ่านมา ก็ไม่พลาดที่จะแวะไปร้านที่ฮิปและฮอตมาก คือร้านประชานิยม หรือ ຮ້ານກາແຟ ປະຊານິຍົມ  คนเยอะมากๆๆๆๆ ไป 2 เช้า คนเยอะทั้ง 2 เช้า 
   โดยตัวหลักของร้านแล้วจะขายกาแฟ ชา ปาท่องโก่ แต่ร้านจะโดนขนาบข้างโดยร้านขายเฝอ และ Baguette (ขนมปังฝรั่งเศส) พร้อมของปิ้งย่างเช่นไก่ย่าง ไส้ย่าง  เมนูที่ร้านให้ดูก็มีอาหารหลากหลายดีค่ะ แต่ส่วนใหญ่คนที่มาเค้าจะทานเฝอ หรือโจ๊กกันซะมากกว่า
  ที่นั่งส่วนใหญ่คนที่ไปมักจะนั่งบริเวณร้าน หากข้ามฝั่งถนนไปอีกจะมีที่นั่งบริการ ตรงนั้นก็ได้บรรยากาศอีกแบบหนึ่งเพราะติดริมแม่น้ำ 
   ชา กาแฟ ของร้านจะเป็นแบบกาแฟโบราณ จะมีถ้วยปาท่องโก๋ และแป้งทอดกลมๆ วางอยู่ หรือหากเมือเราไปนั่งต่อคนอื่นปุ๊บ จะมี 2 อย่างนี้มาเสิร์ฟก่อนทันทีเปรียบประหนึ่งเป็นออเดิฟ แต่เค้าคิดตังนะคะ ส่วนตัวชอบแป้งทอดกลมๆ กรอบนอกนุ่มในมาก ส่วนกาแฟก็ไม่หวาน เพราะเค้าทำแบบโบราณจริงๆ คือ ใส่แค่น้ำข้น แล้วก็เป็นโอเลี้ยงหรือชาเทลงด้านบนเลย ไม่มีน้ำตาลและน้ำจืดแบบบ้านเรา รสชาติก็จะออกแบบดิบๆ นิดหนึ่ง ได้บรรยากาศของเมืองชิลๆ 
   ไม่ได้ลองชิมเฝอเพราะทานบ่อยเหลือเกิน แต่ขอเปลียนแนวชิมข้าวเปียกหรือโจ๊กนั่นเอง บ้านเค้าเรียกโจ๊กแต่ที่ได้มาเหมือนข้าวต้มเละๆ บ้านเราซะมากกว่า มีหมูมี 2-3 ชิ้น ราคาก็อยู่ที่ 7000 กีบ ก็อยู่ราวๆ 30 กว่าบาทไทย ส่วนตัวคิดว่าแอบแพงอยู่บ้างเหมือนกันนะคะ รสชาติก็ผงชูรสมาเต็มๆ ค่ะ หวานผงชูรสมาเต็มๆ  แต่ไปทานอาหารที่ลาวต้องทำใจจริงๆ เรื่องผงชูรส ทานกันจนวิงเวียน ก็ถ้าไม่คิดอะไรมาก ไปเพื่อให้รู้ก็ได้รู้เลยค่ะ ให้แค่ 3 ดาวถ้าเทียบกับอาหารบ้านเรา แต่ด้วยที่ว่าบรรยากาศดี และคนนิยม 